ΓΡΑΠΤΗ ΕΡΩΤΗΣΗ P-0522/02

υποβολή: Marco Cappato (NI) προς την Επιτροπή

(19 Φεβρουαρίου 2002)

Θέμα: Διαβίβαση μέσω Διαδικτύου και αρχειοθέτηση των εργασιών της Επιτροπής

Λαμβάνονταςπόψη τα άρθρα 1 ΣΕΕ σχετικά με τη διαφάνεια, 255 ΣΕΚ σχετικά με την πρόσβαση στα έγγραφα, 42 του Ευρωπαϊκού Χάρτη Θεμελιωδών Δικαιωμάτων, τον κανονισμό 1049/2001(1) της 30ής Μαΐου 2001, τις αποφάσεις της Επιτροπής της 5ης Δεκεμβρίου 2001, 29ης Νοεμβρίου 2001 και 23ης Ιανουαρίου 2002 που τροποποιούν τον εσωτερικό κανονισμό της Επιτροπής· λαμβάνονταςπόψη ότι ο κανονισμός 1049/2001 της 30ής Μαΐου 2001 περιλαμβάνει εκ νέου στον ορισμό του εγγράφου οποιοδήποτε περιεχόμενο καταγεγραμμένοπό οιανδήποτε μορφή, όπς π.χ. μαγνητοφωνήσεις-βιντεοσκοπήσεις συνεδριάσεων και γεγονότων·

Ποιες συνεδριάσεις ή εργασίες της Επιτροπής ή οργανωμένες εκδηλώσεις ή που εν πάση περιπτώσει αφορούν την Επιτροπή δημοσιοποιούνται και ποιες όχι·

Ποιες ενέργειες έχει κατά νου η Επιτροπή ώστε να διασφαλισθεί για τους ευρωπαίους πολίτες η δυνατότητα να παρακολουθούν τις εργασίες αυτές και δημόσιες εκδηλώσεις, μέσω Διαδικτύου και της δημιουργίας οπτικοακουστικών αρχείων προσβάσιμων μέσω Διαδικτύου·

(1) ΕΕ L 145 της 31.5.2001, σελ. 43.

Απάντηση του κ. Prodi εξ ονόματος της Επιτροπής

(12 Μαρτίου 2002)

Εκτός εξαιρέσεων και εκτός των περιόδων των διακοπών(1), η Επιτροπή συνεδριάζει ως συλλογικό σώμα μία φορά την εβδομάδα. Εκτός από τις εβδομαδιαίες συνεδριάσεις της, οι λοιπές εργασίες της Επιτροπής συνίστανται μόνο σε σεμινάρια ή ειδικές συνεδριάσεις. Σύμφωνα με τις διατάξεις του άρθρου 9 του εσωτερικού κανονισμού της Επιτροπής(2), οι συνεδριάσεις αυτές δεν είναι δημόσιες και οι συζητήσεις τους έχουν εμπιστευτικό χαρακτήρα.

Τηρούνται πρακτικά των συζητήσεων και των αποφάσεων της Επιτροπής. Τα πρακτικά αυτά ήταν εσωτερικό έγγραφο μέχρις ότου τέθηκε σε ισχύ η απόφαση της Επιτροπής της 5ης Δεκεμβρίου 2001 για τροποποίηση του εσωτερικού της κανονισμού(3)· έκτοτε, τα πρακτικά αυτά συγκαταλέγονται μεταξύ των εγγράφων στα οποία το κοινό έχει πρόσβαση άνευ άλλου· τα πρακτικά αυτά είναι επίσης διαθέσιμα στον ιστοτόπο Europa στην ακόλουθη διεύθυνση: http://europa.eu.int/comm/secretariat_general/meeting/index_fr.htm.

Τηρούνται πρακτικά των σεμιναρίων προβληματισμού της Επιτροπής, κατά τη διάρκεια των οποίων δεν λαμβάνονται αποφάσεις αλλά τα οποία αποσκοπούν στην οργάνωση των εργασιών της Επιτροπής και στη χάραξη των κυριοτέρων στρατηγικών αξόνων της δράσης της· όμως, τα πρακτικά αυτά δεν αποτελούν αντικείμενο κανενός είδους δημοσιότητας, δεδομένου ότι είναι πράξεις προπαρασκευαστικές.

Οι συνεδριάσεις της Επιτροπής δεν είναι δημόσιες· ως εκ τούτου, δεν προβλέπεται η χρησιμοποίηση των νέων τεχνολογιών για τη διάδοσή τους στο ευρύ κοινό. Εντούτοις, λαμβάνει συστηματικά χώρα μια λήψη βίντεο στην αρχή αυτών των συνεδριάσεων. Το βίντεο αυτό μεταδίδεται από τηνπηρεσία τηλεοπτικών πληροφοριών της Κοινότητας Europe by Satellite (EbS), και, σε ορισμένες περιπτώσεις, από το δίκτυο Eurovision της Ευρωπαϊκής Ένωσης Ραδιοφωνικής Μετάδοσης (UER). Αυτές οι εικόνες και οι τράπεζες θεματικών εικόνων που παράγονται από την Επιτροπή, έχουν σκοπό να επιτρέπουν στους δημοσιογράφους των τηλεοπτικών μέσων

να συνοδεύουν εικονογραφικά τις αποφάσεις που αναγγέλλονται στην αίθουσα Τύπου από τον Πρόεδρο ή από τα αρμόδια μέλη της Επιτροπής, δεδομένου ότι αυτές οι συνεντεύξεις Τύπου μεταδίδονται από την EbS, με απευθείας μετάδοση συνήθως, και αναμεταδίδονται συστηματικά. Το σύνολο των προγραμμάτων της Europe by satellite διατίθεται απευθείας στον Europa, τον ιστοτόπο του Διαδικτύου της Κοινότητας.

Με την ευκαιρία της εγκαινίασης των κερμάτων και των χαρτονομισμάτων σε ευρώ, η συνεδρίαση της Επιτροπής της 20ής Δεκεμβρίου 2001 ήταν ανοιχτή και μεταδόθηκε εξ ολοκλήρου από την EbS, ενώ ορισμένα αποσπάσματά της μεταδόθηκαν από την Ευρωπαϊκή Ένωση Ραδιοφωνικής Μετάδοσης.

(1) Τελευταία εβδομάδα του Δεκεμβρίου και ολόκληρος ο μήνας Αύγουστος.

(2) ΕΕ L 308 της 8.12.2000.

(3) ΕΕ L 345 της 29.12.2001.